ประตะเดือนมาตลอดเวล่ไม่กระแริบกระปอยนะมาเยอะเคยไปหาพอหยุดกินยาได้อาทิตนึงก้มาอีกแค่มาน้อยลงต้องนนี้ยังมีประจำเดือนมาตลอดเลยค่ะ
สวัสดีค่ะ ผลข้างเคียงของยาฝังคุมกำเนิดประมาณ 3 ใน 5 ราย จะมีประจำเดือนมาแบบกะปริดกะปรอย แต่จะมีปริมาณน้อยๆ อาจเกิดนานเป็นปีได้ประมาณ 1 ใน 5 ราย จะไม่มีประจำเดือนมาประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วดังนั้นหากฝังมาได้ 9 เดือนแล้ว ยังคงมีเลือดออกทุกวัน และมีปริมาณเยอะ และหากไปพบแพทย์แล้วตรวจไม่พบความผิดปกติร่วมอื่นๆ แพทย์ก็จะให้ยามาทาน เช่นยาหยุดการไหลของเลือด เช่น tranexamic acid (กรดทรานเอกซามิก) หรือให้ยาคุมกำเนิดชนิดที่เป็นฮอร์โมนรวมทานร่วมไปด้วย ดังนั้นหากทานยาที่ให้มาแล้วแล้วเลือดหยุดไหล อาจพิจารณากลับไปทานยาดังกล่าวต่ออีกซักระยะ แล้วลองหยุดอีกครั้ง หากยังไม่ดีขึ้น คือปริมาณเลือดไม่ลดลง หรือยังคงมาทุกวัน อาจพิจารณาถอดยาฝังคุมกำเนิดออกค่ะ